hu en de es hu hu hu hu hu hu en hu hu hu hu hu en hu hu hu hu hu hu hu en hu hu en hu hu en hu hu hu hu hu hu hu en hu en hu hu en hu en hu en hu hu hu hu hu hu hu en hu
A légzés, mint a jóga eszköze | Bambusz Lélek Jóga
+36 70 676 92 75bamboosoulyoga@gmail.com
Mondj igent az életre, mondj igent a jógára!
Mi is az a jóga?
MIÉRT LÉLEGEZZ AZ ORRODON KERESZTÜL?
20 március 20172018-04-05Király HelgaLeave a comment
Megszokhattátok, hogy az óráimon különös hangsúlyt fektetek a légzésre. Természetesen egy Vinyasa Flow alapú áramlós óra nem is múlhat el a tudatos légzés nélkül, hiszen a vinyasa jóga lényege maga a légzéssel együtt áramlás. De egy Gerincjóga órán is ugyanolyan nagy szerepet kap a légzés és a különböző légzőgyakorlatok.
Miért van a légzésnek ekkora jelentősége?
A jógapózok (vagyis ászanák) a helyes légzés révén fejtik ki maradéktalanul a hatásukat és a jóga pozitív hatásai így érvényesülnek igazán.
A légzés egy olyan létfontosságú eleme a létezésünknek, aminek szinte tudatában sem vagyunk, hiszen megtörténik magától, anélkül, hogy odafigyelnénk rá és kontrollálnánk.
A tudatos légzés jótékony hatásait azonban nemzetközi kutatások tömkelege bizonyítja és különböző holisztikus gyógymódoknak, valamint keleti harcművészeteknek ugyanúgy része, mint a jógának.
Jógázni sokféleképpen lehet, de akár az ászanákra fókuszálsz (jóga pózok), akár meditálsz, a légzés alapvető szerepet kap. Természetesen lélegezni is sokféleképpen lehet, de tudatos légézésnek csak akkor nevezhetjük, ha a célja a prana (vagyis az éltető energia) áramoltatása és a benső egyensúlyunk kialakítása.
Kezdő jógásként könnyen elveszhetsz a különböző légzőgyakorlatok (vagyis pránajáma-k) tengerében, pedig sokszor nem kell messzire menni, hiszen a legegyszerűbb gyakorlat is ugyanolyan hatásos lehet.
Az egyik ilyen egyszerű „légzőgyakorlat” az orron keresztül való ki- és belégzés, mely rengeteg jótékony hatással bír.
Az orron keresztüli légzés hatásai (a teljesség igénye nélkül):
A belélegzett levegő az orrjáratokon keresztülhaladva megnedvesítődik, így a hörgők és a tüdő szövetei számára könnyebben kezelhető lesz.
A levegőnek nagyobb utat kell megtennie orron keresztüli légzésnél, mintha szájon át lélegeznél be, így ezidő alatt jobban felmelegszik a beszívott levegő, ami szintén megkönnyíti a tüdő dolgát.
Az orr belsejében lévő finom szőrszálak megtisztítják a beáramló levegőt a szálló részecskéktől és egyéb idegen anyagoktól, melyek a tüdőbe jutva problémát okozhatnak, így oda már ez a szűrt levegő érkezik.
A belélegzett levegő a tüdőben jelentősen felmelegszik. Jógázás során arra törekszünk, hogy ezt a hőenergiát megtartsuk, hogy az az izmok és szövetek által hasznosítható legyen. Az orron át való kilégzés segít megőrizni és visszaforgatni a testbe ezt a hőenergiát.
Az orron keresztüli légzés lassítja a légzés ritmusát, ezáltal az tudatosabb és koncentráltabb lesz, ez pedig hozzájárul ahhoz, hogy figyelmünket befelé fordítsuk.
Tehát az orron át való légzésen keresztül stabil és erőteljes alapokra helyezhetjük a jóga gyakorlásunkat, és idővel továbbléphetünk a haladóbb légzőgyakorlatok elsajátítása felé. Ne kapkodj, adj magadnak elég időt a helyes légzés alapjainak az elsajátítására, mivel ez adja a jóga gyakorlásod „gerincét”! Hiszen a flow, vagyis a légzéssel való gyengéd áramlás is csak akkor lehet teljes, ha a légzésünknek tudatában vagyunk.
A Breath Flow órámon megismerkedhetsz olyan egyszerű légzőgyakorlatokkal, amit aztán a hétköznapokban, az órán kívül is használhatsz – többek között feszültségoldásra.
Az aktuális órarendet keresd a Bamboo Soul Yoga Facebook oldalán!
A cikk megírásához a saját tapasztalatomon túl Kreg Weiss cikkjéből nyertem inspirációt.
Fotók innen és innen.
Share on FacebookShare on TwitterShare on Google+
bambusz lélek jóga, Breath Flowegészséges, jóga hatása, légzőgyakorlat, pránajáma, tudatos
BŰNTUDAT HELYETT JÓGÁZZ! Az újévi fogadalmak margójára…
HAJNALI NAPÜDVÖZLŐ FLASHMOB 2.0
Vélemény, hozzászólás? Kilépés a válaszból
Az email címet nem tesszük közzé. A kötelező mezőket * karakterrel jelöljük.
Time limit is exhausted. Please reload CAPTCHA. 2  −   =  egy
© 2022 Bambusz Lélek Jóga